### Beslutning

Zelma Karlsen, Sine Kjeldsen, Klara Hermansen, Jim Pedersen, Palle Nissen og Tammy Olsen kunne tiltræde indstillingen i overensstemmelse med Magistratens anbefaling.

 Liv Majken Johansen kunne tiltræde indstillingen med bemærkning om, at Alternativet ønsker at hæve ambitionerne i forhold til at styrke biodiversiteten.

Revisionen af 34 vandløbsregulativer sendes til byrådets godkendelse. Forslag til reviderede vandløbsregulativer har været i 8 ugers offentlig høring.

### Resumé

Vandløbsregulativerne skal sikre, at de offentlige vandløb kan benyttes til afledning af vand under hensyntagen til vandløbenes miljømæssige målsætninger. Regulativerne skal derfor håndtere de konflikter, der kan være mellem en effektiv afvanding og hensynet til vandløbenes naturtilstand.

 Den foretagne revision af 34 af [adresse] i alt 44 vandløbsregulativer består primært af en teknisk ajourføring af indholdet. De 34 vandløbsregulativer har været fremlagt i 8 ugers offentlig høring. Teknik og Miljø har på baggrund af høringssvarene været i dialog med flere af lodsejerne, og der er på baggrund af de indsendte høringssvar foretaget ændringer i flere af regulativforslagene.

 Med de reviderede regulativer forventes det, at miljøtilstanden ikke forringes, at vandløbsvedligeholdelsen ikke vil hindre opfyldelse af vandløbenes målsætninger, og at den eksisterende afvandingsevne vil blive opretholdt.

### Indstilling

At 1)    Byrådet godkender de 34 reviderede vandløbsregulativer

 At 2)    Høringssvar indkommet i forbindelse med offentlighedsfasen besvares som anført i bilag 1

### Sagens forløb

03-05-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-05-2018 Magistraten
Fremsendes til [adresse] med bemærkning, at Magistraten i mødet den 7. maj 2018 anbefaler, at byrådet tiltræder Magistratsafdelingen for Teknik og Miljøs indstilling af 25. april 2018.
 23-05-2018 [adresse]
Fremsendes til Teknisk Udvalg til behandling i henhold til beslutning i byrådets møde den 23. maj 2018.
 30-05-2018 Teknisk Udvalg
Zelma Karlsen, Sine Kjeldsen, Klara Hermansen, Jim Pedersen, Palle Nissen og Tammy Olsen kunne tiltræde indstillingen i overensstemmelse med Magistratens anbefaling.

 Liv Majken Johansen kunne tiltræde indstillingen med bemærkning om, at Alternativet ønsker at hæve ambitionerne i forhold til at styrke biodiversiteten.